Aerobatikk

Aerobatikk, også kalt «luftakrobatikk», «akroflyging», «kunstflygning» eller «snittflygning», er flyging med mer enn 60 grader helling sideveis på vingene eller stilling av flyet med flynesa opp eller ned over 30 grader. 

Akroflyging innebærer en rekke øvelser/ manøvre som kan flyes av motorfly, seilfly eller helikopter i sammenheng med opplæring, som egne øvelser, under konkurranser eller under oppvisning. 

Grunnleggende manøvrer i en aerobatikkoppvisning inkluderer blant annet:
 ryggflygning,
 «spinn»,
 «chandelle»,
 «roll»,
 «Immelmann» og
 «loop».


Akroflyging organiseres i Norge gjennom akrokomiteen i NLF , Norsk Luftsportsforbund og ACN, Aerobatic Club of Norway. Det arrangeres kurs med eksamen og skoleflyging som fører fram til akroutsjekk som er en lisens som gir en småflyger rett til å fly akrobatiske øvelser.

Akroflyging som del av en oppvisning eller et flystevne må forhåndsgodkjennes av Luftfartstilsynet og flygeren må ha en egen akro-display lisens.

Blant de mest kjente aerobatikkgruppene som flyr oppvisning finner vi blant annet «Blue Angels» fra den amerikanske marine og «Red Arrows» fra det britiske flyvåpen.

Luftforsvaret hadde tidligere oppvisningsgruppen Flying Jokers"F-86F og oppvisningsteamet Flying Jokers" , Flynytt, 1/2005"Flying Jokers: Om Luftforsvarets oppvisningsteam med F-5" , Warbirds of Norway, Newsletter, NR: 9.1, 1994 fra 332 skvadron. De fløy F-86F Sabre og F-5 Freedom Fighter.

 Referanser 

Kategori:Luftsport
Kategori:Aerobatikkgrupper